**Ministru kabineta noteikumu projekta “Grozījumi Ministru kabineta 2000.gada 26.septembra noteikumos Nr.332 “Noteikumi par benzīna un dīzeļdegvielas atbilstības novērtēšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2000.gada 26.septembra noteikumos Nr.332 “Noteikumi par benzīna un dīzeļdegvielas atbilstības novērtēšanu”” (turpmāk – noteikumu projekts) izstrādāts, lai vienādotu minimālās biodegvielas piejaukuma prasības ar Igauniju un Lietuvu, noteiktu jaunas funkcijas Būvniecības valsts kontroles birojam un Patērētāju tiesību aizsardzības centram attiecībā uz noteikumos ietverto nosacījumu uzraudzību (tajā skaitā uzpildes stacijās izvietojamo marķējumu un degvielas kvalitātes uzraudzību), kā arī ieviestu jaunas degvielas uzpildes iekārtu un to pistoļu marķēšanas prasības. Paredzēts, ka noteikumu projekts stāsies spēkā no 2020.gada 1.janvāra. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2000.gada 26.septembra noteikumi Nr.332 “Noteikumi par benzīna un dīzeļdegvielas atbilstības novērtēšanu” (turpmāk – MK noteikumi Nr.332) ir izdoti saskaņā ar likuma "Par atbilstības novērtēšanu" 7.pantu, kurš nosaka, ka:* konkrētā atbilstības novērtēšanas objekta būtiskās prasības un to ievērošanas uzraudzības mehānismu pēc atbildīgās ministrijas priekšlikuma nosaka Ministru kabinets;
* institūcijas, kuras veic tirgus uzraudzību reglamentētajā sfērā, un kārtību, kādā veicama tirgus uzraudzība, nosaka Ministru kabinets.

Saskaņā ar Ministru kabineta 2019.gada 16.jūlija sēdes protokola Nr.33 88.§ “Informatīvais ziņojums “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām”” (turpmāk – informatīvais ziņojums) 3.punktu Ekonomikas ministrijai ir uzdots izstrādāt un ekonomikas ministram līdz 2019.gada 1.novembrim noteiktā kārtībā iesniegt izskatīšanai Ministru kabinetā tiesību aktu projektus par grozījumiem normatīvajos aktos attiecībā uz enerģētikas politikas īstenošanas funkciju nodošanu Būvniecības valsts kontroles birojam (turpmāk – BVKB).Eiropas Parlamenta un Padomes 2009.gada 23.aprīļa Direktīvas 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk – Direktīva 2009/28/EK) 3.panta 4.punkts un Latvijas nacionālās reformu programmas „ES 2020” stratēģijas īstenošanai 3.7.apakšpunkts paredz, ka ir jānodrošina, ka no atjaunojamajiem energoresursiem (turpmāk – AER) iegūtas enerģijas īpatsvars transportā 2020.gadā ir vismaz 10% no enerģijas galapatēriņa (turpmāk – AER 10% mērķis transportā).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš 2007.gada ES no AER iegūtas enerģijas īpatsvars transportā ir pieaudzis no 3,1% līdz 7,6% 2017.gadā. Lielāko daļu no AER transportā veido autotransportā un dzelzceļā patērētā biodegviela. Ekonomikas ministrijas prognozes liecina, ka Latvijā no AER iegūtas enerģijas īpatsvars transportā 2018. un 2019.gadā varētu būt aptuveni 4%, kas nozīmē, ka neīstenojot papildus pasākumus AER īpatsvaram transportā nav pamata palielināties. Palielinoties AER patēriņam atsevišķos enerģētikas sektoros, Latvija tuvojas AER izmantošanas veicināšanas vispārējam mērķim – sasniegt no AER iegūtas enerģijas īpatsvaru 40% apmērā bruto enerģijas galapatēriņā 2020. gadā.Biodegvielas pievienošana benzīnam un dīzeļdegvielai ir ES plašāk izmantotais instruments, lai paaugstinātu AER īpatsvaru transporta galapatēriņā un samazinātu transporta nozares atkarību no importētās naftas. ES etanola saturs benzīnā ir pieļaujams līdz 10% no kopējā maisījuma tilpuma. Gadījumā, ja benzīnā etanols tiek piejaukts robežās no 5 līdz 10% no kopējā maisījuma tilpuma, to apzīmē ar marķējumu E10 vai arī E95E10. Eiropas Autoražotāju asociācijas publicētā informācija[[1]](#footnote-2) liecina, ka transportlīdzekļa pielāgotība E10 benzīna izmantošanai ir atkarīga no konkrētā transportlīdzekļa motora tipa, nevis transportlīdzekļa ražošanas gada. Ar noteikumu projekta 1.4. un 1.5.apakšpunktu tiek paredzēts paaugstināt minimāli piejaucamo biodegvielas apjomu benzīnam un dīzeļdegvielai. Izmaiņas paredz harmonizēt šīs prasības ar Lietuvas regulējumā jau šobrīd nostiprinātajām prasībām, kuras paredz, ka dīzeļdegvielai jāpievieno biodegviela 7% apmērā no kopējā maisījuma tilpuma, bet 95.markas benzīnam no 2020.gada 1.janvāra bioetanols būs jāpievieno 10% apmērā no kopējā maisījuma tilpuma. Saskaņā ar Igaunijas likumu “Par šķidrajām degvielām[[2]](#footnote-3)” no 2018.gada uz degvielas piegādātājiem ir attiecināts biodegvielas realizācijas pienākums, kas paredz, ka degvielas piegādātājam mēneša ietvaros ir jānodrošina konkrēts biodegvielas īpatsvars (3,1% 2018.g., 6,4% 2019.g. un 10% 2020.g.). Lai izpildītu šīs prasības degvielas tirgotāji Igaunijā no 2019.gada uzsāka dīzeļdegvielas B7 un benzīna E10 realizāciju. Ņemot vērā izmaiņas, kuras paredz noteikumu projekta 1.4. un 1.5.apakšpunkts, ar noteikumu 1.12.apakšpunktu ir precizēta MK noteikumu Nr.332 22.3 punkta redakcija. MK noteikumu Nr.332 8.1 un 9.1 punktā ir izvirzīta prasība biodegvielai atbilst normatīvajiem aktiem par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību, kas nozīmē to, ka šī atbilstība ir jāspēj pierādīt ar biodegvielas ilgtspējas sertifikātu (angļu val. *proof of sustainability (PoS))*, kas ir dokuments, kas apliecina, ka biodegviela vai bioloģiskais šķidrais kurināmais atbilst Direktīvas 2009/28/EK 17.pantā definētajiem ilgtspējas kritērijiem, kas transponēti Ministru kabineta noteikumu Nr.545 “Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību” prasībām. Transportlīdzekļu īpašniekiem ir rūpīgi jāizvērtē vai to automašīna ir paredzēta E10 degvielas izmantošanai un to iespējams izdarīt sazinoties ar oficiālo auto izplatītāju vai pārbaudot transportlīdzekļa rokasgrāmatu. Eiropas Parlamenta un Padomes 2014.gada 22.oktobra Direktīva 2014/94/ES par alternatīvo degvielu infrastruktūras ieviešanu (turpmāk – Direktīva 2014/94/EK) paredz nosacījumus, kas jāievēro transportlīdzekļu ražotājiem attiecībā uz transportlīdzekļiem, kas laisti tirgū pēc 2016. gada 18. novembra, informācija par tā saderību ar atsevišķām degvielām (E10 tajā skaitā) obligāti ir jānorāda uz tvertnes vāciņa vai tiešā tā tuvumā, kā arī transportlīdzekļa rokasgrāmatā. Direktīvas 2014/94/EK 7.pantā ir izvirzīti arī nosacījumi attiecībā uz degvielas uzpildes iekārtu sūkņu un to sprauslu marķēšanu – tie ietverti noteikumu projekta 1.8. apakšpunktā (standarts LVS EN 16942:2017 "Degvielas. Transportlīdzekļu savietojamības identificēšana. Grafiskais attēlojums lietotāju informācijai"). Transportlīdzekļos, kuru motori nav paredzēti 95.markas benzīna ar 10% bioetanola piejaukumu (95E10) izmantošanai ieteicams izmantot 98.markas benzīnu (98E5), kurā etanola saturs ir ierobežots līdz 5% no kopējā maisījuma tilpuma. Attiecībā uz dārza un meža tehniku, kas darbināma ar benzīnu ir rūpīgi jāizvērtē vai tā ir paredzēta E10 degvielas izmantošanai, tāpēc ir ieteicams iepazīties ar informāciju, kas norādīta tās rokasgrāmatā/instrukcijā. Ja informācija par tās pielāgotību E10 benzīnam nav pieejama, ieteicams sazināties ar oficiālo tehnikas izplatītāju, lai to noskaidrotu. Dārza un meža tehnikā, kas nav pielāgota E10 benzīna izmantošanai var izmantot 98.markas benzīnu, kam bioetanola piejaukums ir ierobežots līdz 5% no maisījuma kopējā tilpuma vai šādai tehnikai speciāli paredzēto alkilāta benzīnu. Savukārt dīzeļdegvielu ar taukskābju metilestera jeb FAME saturu līdz 7% var izmantot visa veida motoros. Neatkarīgi no tā kāda biodegviela piejaukta benzīnam vai dīzeļdegvielai, kopējai maisījuma kvalitātei, jāatbilst MK noteikumu Nr.332 1. un 2.pielikumā noteiktajām kvalitātes prasībām. Eiropas Parlamenta un Padomes 1998.gada 13.oktobra direktīvas Nr.98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (turpmāk – degvielas kvalitātes direktīva) 8.panta 2.punkts paredz, ka visām ES dalībvalstīm ir jāizveido degvielas kvalitātes uzraudzības jeb monitoringa sistēmas saskaņā ar standarta LVS EN 14274:2013 "Automobiļu degvielas. Benzīna un dīzeļdegvielas kvalitātes novērtēšana. Degvielas kvalitātes monitoringa sistēma (FQMS)" (turpmāk – degvielas kvalitātes monitoringa standarts) prasībām. Šis standarts nosaka vairākus statistiskos modeļus no kuriem atkarīgs ikgadēji minimāli ievācamais paraugu skaits no degvielas tirdzniecības un uzglabāšanas vietām. Degvielas kvalitātes direktīva pieļauj alternatīvas degvielas kvalitātes uzraudzības sistēmas, ja tās nodrošina līdzvērtīgas uzticamības rezultātus, līdz ar to dalībvalstīm veidojot šādas sistēmas ērtāk ir izmantot attiecīgos Eiropas Savienības standartus, garantējot, ka izveidotā uzraudzības sistēma ir atbilstoša visām izvirzītajām prasībām. Degvielas kvalitātes monitoringa standarts piedāvā izvēlēties vienu no 3 modeļiem (A, B un C) pēc kuriem ir iespējams veikt degvielas kvalitātes monitoringu. A un B modeļi paredz valsts iedalīšanu makro vai mazākos reģionos un šie modeļi ir paredzēti lielām valstīm, kurās ir daudz degvielas uzpildes stacijas, naftas bāzes un naftas pārstrādes rūpnīcas. Potenciāli sistēmas, kurās valsts ir sadalīta sīkākos testēšanas reģionos, rada grūtāk administrējamu degvielas kvalitātes monitoringa sistēmu. Saskaņā ar Eiropas Vides Aģentūras sagatavoto un publicēto ziņojumu par degvielas kvalitāti Eiropas Savienībā 2017.gadā C modeli pielieto Čehijā, Dānijā, Igaunijā, Īrijā, Kiprā, Lietuvā, Maltā, Portugālē, Slovākijā un Slovēnijā. Tāpat šajā ziņojumā redzams, ka nacionāla jeb alternatīva degvielas kvalitātes novērtēšanas sistēma ir izveidota 5 Eiropas Savienības dalībvalstīs – Latvijā, Beļģijā, Luksemburgā, Zviedrijā un Lielbritānijā. Ekonomikas ministrijas ieskatā pēc iespējas mazākus budžeta izdevumus par degvielas kvalitātes monitoringu būtu iespējams panākt izmantojot C modeli, neiedalot valsts teritoriju sīkākos degvielas uzraudzības reģionos. Degvielas kvalitātes monitoringa standarts nosaka, ka degvielas paraugus ir nepieciešams testēt akreditētā laboratorijā, kas akreditēta pēc standarta ISO/IEC 17025:2017 “Testēšanas un kalibrēšanas laboratoriju kompetences vispārīgās prasības” (turpmāk – standarts ISO/IEC 17025) vai citā valdības noteiktā laboratorijā, kurai ir nepieciešams regulāri piedalīties vismaz vienā nacionālā, ES vai starptautiskā starp-laboratoriju shēmā, kā to paredz standarts ISO/IEC 17025. Valsts vai citai institūcijai, kas noteikta par atbildīgo un nodevusi paraugus testēšanai, nepieciešams sagatavot gala ziņojumu par testēšanas rezultātiem, ievērojot degvielas kvalitātes monitoringa standarta pielikumā pievienoto veidlapas formu. Balstoties uz šo informāciju, atbildīgā institūcija var sagatavot degvielas kvalitātes pārskatu, kas saskaņā ar degvielas kvalitātes direktīvas 8. panta 3. punktu katru gadu līdz 31. augustam jāiesniedz Eiropas Komisijai. Šobrīd saskaņā ar MK noteikumu Nr.332 15.punktu degvielas tirgus uzraudzību atbilstoši kompetencei veic Valsts ieņēmumu dienests (turpmāk – VID). Turklāt MK noteikumu Nr.332 22.2 punkts nosaka, ka VID katru gadu līdz 1.jūnijam iesniedz Ekonomikas ministrijā degvielas kvalitātes ziņojumu par iepriekšējo gadu. VID vairākkārtīgi ir uzturējis pozīciju, ka tā funkcijas un uzdevumus nosaka likums “Par Valsts ieņēmumu dienestu” un F funkcijas nav saistītas ar degvielas kvalitātes uzraudzību ciktāl tas neskar nodokļu administrēšanas jomu. Turklāt VID ir uzsvēris, ka degvielas paraugu testēšana jāveic akreditētā degvielas kvalitātes testēšanas laboratorijā, kādas VID rīcībā nav. Informatīvais ziņojums paredz risinājumu, lai nodotu šobrīd Ekonomikas ministrijai noteiktās enerģētikas politikas īstenošanas funkcijas un uzdevumus, tostarp attiecībā uz obligātā iepirkuma mehānisma uzraudzību, kā arī vairākas jaunas funkcijas, tostarp degvielas kvalitātes uzraudzību, BVKB, tādējādi arī efektivizējot valsts pārvaldi, centralizējot atbalsta funkcijas un apvienojot saistītās funkcijas. Ņemot vērā minēto, noteikumu projekta 1.9. - 1.11. apakšpunkts, paredz, ka turpmāk BVKB veic degvielas kvalitātes uzraudzību.Būvniecības likuma 6.panta septītā daļa un jo īpaši 6.1panta pirmā daļa nosaka Būvniecības valsts kontroles biroja kompetenci izpildot Būvniecības likumu un tam pakārtotos normatīvos aktus. Minētās normas neierobežo citos normatīvajos aktos noteikt, ka Būvniecības valsts kontroles birojs veic arī citas funkcijas. Valsts pārvaldes iekārtas likuma 16.panta otro daļu tieši iestādes nolikumā norāda iestādes funkcijas, uzdevumus un kompetenci. Ņemot vērā minēto, Ekonomikas ministrijas ieskatā nav juridisku šķēršļu enerģētikas politikas īstenošanas funkciju nodot Būvniecības valsts kontroles birojam. Arī Tieslietu ministrija nav norādījusi, ka minētās funkcijas nodošana Būvniecības valsts kontroles birojam, nemainot iestādes nosaukumu un negrozot Būvniecības likumu, nonāktu pretrunā ar citiem normatīvajiem aktiem. Vienlaikus Ekonomikas ministrijas ieskatā, ievērojot valsts pārvaldes efektivitātes principu, Būvniecības valsts kontroles biroja nosaukums būtu jāpārskata un Ekonomikas ministrija plāno veikt attiecīgus grozījumus Būvniecības likumā un ar to saistītajos Ministru kabineta noteikumos 2020. gadā. Tāpat būtiski izcelt, ka MK noteikumi Nr.332 ir izdoti saskaņā ar likuma "Par atbilstības novērtēšanu" 7.pantu, kura otrā daļa noteic, ka institūcijas, kuras veic tirgus uzraudzību reglamentētajā sfērā, un kārtību, kādā veicama tirgus uzraudzība, nosaka Ministru kabinets.Tā kā uzreiz no 2020.gada sākuma BVKB vēl nespēs pilnvērtīgi nodrošināt visus ar degvielas tirgus uzraudzību saistītos pienākumus, jo ir nepieciešams laiks dažādiem administratīviem procesiem, Noteikumu projekta 1.13. apakšpunkts paredz papildināt MK noteikumus Nr.332 ar 33.punktu, kas paredz, ka Valsts ieņēmumu dienests (turpmāk – VID) pēc Būvniecības valsts kontroles biroja pieprasījuma sniedz tam pieejamo informāciju par veiktajām degvielas kvalitātes pārbaudēm. Ar noteikumu projekta 1.15. apakšpunktu paredzēts precizēt benzīna kvalitātes prasības (1.pielikums), palielinot pieļaujamo skābekļa un dažādu skābekļa savienojumu (metanols, etanols, izopropilspirts, u.c.) saturu benzīnā atbilstoši grozījumiem Eiropas degvielas kvalitātes direktīvas 1.pielikumā, kas veikti ar 2009.gada 23.aprīļa Direktīvas 2009/30/EK ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu 93/12/EEK 1.panta 13.punktu. Noteikumu projekta 1.15. apakšpunkts paredz arī dzēst 1. un 2.pielikuma pirmās zemsvītras piezīmes otro teikumu, lai konkretizētu izmantojamās testēšanas metodes. Vienlaikus ar 1.15. apakšpunktu tiek atjaunotas atsauces uz aktuālo standarta LVS EN 228+A1:2017 "Automobiļu degvielas. Bezsvina benzīns. Prasības un testa metodes" (turpmāk – standarts LVS EN 228) un standarta LVS EN 590+A1:2017 "Automobiļu degvielas. Dīzeļdegviela. Prasības un testēšanas metodes" versiju MK noteikumu Nr.332 1. un 2.pielikumā. Turklāt tā kā šobrīd MK noteikumu Nr.332 1.pielikuma zemsvītras piezīmēs ir norādīts, ka parametru testēšanai jāizmanto analītiskās metodes, kas noteiktas standartā LVS EN 228, ar noteikumu projekta 1.3.apakšpunktu tiek svītrots MK noteikumu Nr.332 3. un 4.punkts, lai noteikumu projektā nedublētu attiecīgos nosacījumus. Savukārt ar noteikumu projekta 1.1.apakšpunktu tiek svītrots MK noteikumu Nr.332 1.4 punkts, kas ir deklaratīvs. Šis punkts attiecās tikai uz biodīzeļdegvielu, kas iegūta no rapšu sēklu eļļas, bet neattiecās uz citām biodegvielām, kas var tikt izmantotas kā piejaukums benzīnam vai dīzeļdegvielai. MK noteikumos Nr.332 nav nepieciešams izcelt, ka tie neaizliedz tirgot degvielu ar citu biodegvielas procentuālo sastāvu, jo tas izriet no citiem normatīvajiem aktiem, piemēram no Ministru kabineta noteikumu Nr.772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību” 2.punkta.Noteikumu projekta 1.2.apakšpunkts paredz atjaunot atsauci uz standartu LVS EN 15940 "Automobiļu degviela. Sintētiski vai ar hidroattīrīšanas paņēmienu iegūta parafinizētā dīzeļdegviela. Prasības un testēšanas metodes".Noteikumu projekta 1.14. apakšpunkts paredz MK noteikumus Nr.332 papildināt ar 34.punktu, kurš nosaka, ka 8.1 punktā minētās prasības neattiecas uz 95.markas benzīnu, kura realizācija mazumtirdzniecībā uzsākta pirms 2020.gada 1.janvāra, lai novērstu, ka degvielas mazumtirdzniecības vietās jāveic tvertņu izsūknēšana, lai nodrošinātu atbilstību 8.1 punktā minētajai prasībai, ka 95.markas benzīnam jābūt pievienotam bioetanolam vismaz 9,5-10 tilpumprocentu apmērā no kopējā maisījuma tilpuma, kas tādējādi degvielas tirgotājiem radītu papildus izdevumus, kas tiktu novirzīti uz degvielas cenu. Ņemot vērā, ka degvielas uzglabāšanas tvertnēs vēl nelielos apjomos varētu būt palicis 95.markas benzīns ar pievienotu bioetanolu 4,5-5 tilpumprocentu apmērā no kopējā maisījuma tilpuma, uzraudzības institūcijai būtu jāņem vērā, ka 95.markas benzīnā bioetanola saturs gada sākumā varētu būt nedaudz zemāks kā to paredz MK noteikumu 8.1 punkts.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ekonomikas ministrija, BVKB, degvielas apritē un degvielas kvalitātes atbilstības novērtēšanā iesaistītās institūcijas  |
| 2. | Tiesiskā regulējuma ietekme uz tautsaimniecību un administratīvo slogu | Biodegvielu cenas ir augstākas nekā fosilo degvielu cenas, tāpēc pieaugot degvielas un biodegvielas maisījuma izmaksām, attiecīgi palielinās arī pievienotā vērtības nodokļa (turpmāk – PVN) ieņēmumi. Turklāt lielāks biodegvielas saturs degvielā palielina degvielas patēriņu. Ņemot vērā minēto, Ekonomikas ministrijas novērtējums liecina, ka noteikumu projekta pieņemšanas rezultātā varētu palielināties laikposmā no 1.aprīļa līdz 1.novembrim realizētās dīzeļdegvielas cena par ne vairāk kā 1-2 centiem un 95.markas benzīna cena varētu pieaugt par ne vairāk kā 4-5 centiem. Būtiski izcelt, ka mainoties naftas cenām pasaulē, degvielas cenas vēsturiski ir bijušas arī augstākā līmenī.Ņemot vērā, ka turpmāk BVKB būs jānodrošina, ka Latvijā saskaņā ar standartu LVS EN 14274:2013 "Automobiļu degvielas. Benzīna un dīzeļdegvielas kvalitātes novērtēšana. Degvielas kvalitātes monitoringa sistēma (FQMS)" tiek veikts degvielas kvalitātes monitorings, kā arī turpmāk jāizstrādā degvielas kvalitātes pārskats un jānodrošina tā iesniegšana Eiropas vides informācijas un novērojumu tīklā (EIONET) un jāinformē par to Eiropas Komisiju, ko līdz šim nodrošināja VID un Ekonomikas ministrija, sagaidāms, ka tiesiskais regulējums palielinās administratīvo slogu BVKB (kas tiks kompensēts ar jaunu darbinieku atlasi), bet attiecīgi samazinās to VID un Ekonomikas ministrijai.  |
| 3. | Administratīvo izmaksu monetārs novērtējums | Noteikumu projektā ietvertajam tiesiskajam regulējumam nav ietekme uz administratīvajām izmaksām. |
| 4. | Atbilstības izmaksu monetārs novērtējums | Lai nodrošinātu noteikumu projekta 1.8.apakšpunktā ietverto atbilstības prasību izpildi, daļai degvielas mazumtirgotāju radīsies papildus izmaksas degvielas uzpildes iekārtu un to pistoļu marķēšanai. Publiski pieejamā informācijā[[3]](#footnote-4) liecina, ka daļa tirgus dalībnieku šādus marķējumus jau ir ieviesuši un attiecīgā informācija jau ir komunicēta arī no Latvijas Degvielas tirgotāju asociācijas puses[[4]](#footnote-5). Tā kā ir iespējams izvietot dažādus marķējumus (uzlīmes, plastmasas uzlikas utml.), konkrētu aprēķinu veikšana ir komplicēta. Turklāt ņemot vērā, ka izrietoši Direktīvas 2014/94/EK 7.panta 5.punktam, attiecīgā Eiropas Savienības (ES) **standarta prasībām** **bija jābūt saistošām visā Eiropas Savienībā jau no 2018.gada 12.oktobra**, Ekonomikas ministrijas ieskatā sīkāku atbilstības izmaksu aprēķinu veikšana var aizkavēt noteikumu projekta virzību, tāpēc tādus nav lietderīgi veikt.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 23 801 046 | 0 | 23 801 046 | 23 801 046 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 23 801 046 | 0 | 23 801 046 | 23 801 046 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 495 750 | 0 | 450 000 | 450 000 |
| 2.1. valsts pamatbudžets | 0 | 0 | 0 | 495 750 | 0 | 450 000 | 450 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 23 305 296 | 0 | 23 351 046 | 23 351 046 |
| 3.1. valsts pamatbudžets | 0 | 0 | 0 | 23 305 296 | 0 | 23 351 046 | 23 351 046 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ņemot vērā to, ka biodegvielas cena ir augstāka nekā benzīna un dīzeļdegvielas cena, palielinoties biodegvielas saturam degvielā pieaug kopējās degvielas maisījuma izmaksas un attiecīgi arī PVN ieņēmumiem. Turklāt palielinoties biodegvielas piejaukumam rodas arī papildus akcīzes nodokļa ieņēmumi, jo biodegvielu siltumspēja ir attiecīgi mazāka nekā benzīna vai dīzeļdegvielai. Ekonomikas ministrijas novērtējums liecina, ka noteikumu projekta pieņemšanas rezultātā varētu palielināties laikposmā no 1.aprīļa līdz 1.novembrim realizētās dīzeļdegvielas cena par ne vairāk kā 1-2 centiem un 95.markas benzīna cena varētu pieaugt par ne vairāk kā 4-5 centiem.Biodegvielas piejaukuma paaugstināšanas rezultātā budžetā veidojās papildus PVN ieņēmumi 13,52 milj. *euro* apmērā un akcīzes nodokļa ieņēmumi 10,28 milj. *euro* apmērā. Papildus PVN ieņēmumi, kas attiecināmi uz B7 dīzeļdegvielu varētu būt aptuveni 4,72 milj. *euro*, savukārt 8,80 milj. *euro* uz E10 benzīnu. Papildus akcīzes nodokļa ieņēmumi, kas attiecināmi uz B7 dīzeļdegvielu varētu būt aptuveni 6,98 milj. *euro*, savukārt 3,31 milj. *euro* uz E10 benzīnu.Degvielas tirgus uzraudzības īstenošanai, kā arī degvielas kvalitātes monitoringam un ziņošanai BVKB ir nepieciešams finansējums 495 750 *euro* apmērā 2020.gadā un 450 000 *euro* apmērāturpmākajos gados. Detalizēts izdevumu aprēķins ir pievienots informatīvā ziņojuma “Par enerģētikas politikas administrēšanas funkciju nodošanu Būvniecības valsts kontroles birojam” pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Degvielas tirgus uzraudzības, degvielas kvalitātes monitoringa un ziņošanas funkciju īstenošanai BVKB ir nepieciešamas 8,5 amata vietas, kas tiks nodrošinātas kopējā Ekonomikas ministrijas resora ietvaros. |
| 8. Cita informācija | BVKB nepieciešamais finansējums degvielas tirgus uzraudzībai, degvielas kvalitātes monitoringam un ziņošanai ir iekļauts likumprojektā “Par valsts budžetu 2020.gadam” un likumprojektā “Par vidēja termiņa budžeta ietvaru 2020., 2021. un 2022.gadam” Ekonomikas ministrijas jaunajā apakšprogrammā 29.06.00 “Enerģētikas jautājumu administrēšana un apakšprogrammā 29.01.00 “Naftas produktu rezervju uzturēšana”.2020.gadā un turpmāk ik gadu Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” ārpakalpojuma iegādei par bioloģiskas izcelsmes parafinizētas dīzeļdegvielas konstatēšanai paredzēto finansējumu 15 000 euro apmērā Valsts ieņēmumu dienests novirzīs izdevumiem izmaiņu veikšanai informācijas sistēmās saistībā ar normatīvo aktu grozījumiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešami grozījumi:1. Ministru kabineta noteikumos Nr.772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību”;
2. Ministru kabineta noteikumos Nr.576 “Būvniecības valsts kontroles biroja nolikums” (turpmāk - BVKB nolikums);
3. Būvniecības likumā.
 |
| 2. | Atbildīgā institūcija | Ekonomikas ministrija, Finanšu ministrija. |
| 3. | Cita informācija | Līdz dienai, kad noteikumu projekts stājas spēkā ir nepieciešams novērst juridisko pretrunu riskus, kas var rasties noteikumu projekta pieņemšanas rezultātā ar Ministru kabineta 2005. gada 18. oktobra noteikumiem Nr. 772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību” (turpmāk – MK noteikumi Nr.772), kas cita starp nosaka kvalitātes prasības dīzeļdegvielai un benzīnam ar biodegvielas saturu līdz 10%. Attiecīgie grozījumi MK noteikumos Nr.772 jau ir izstrādāti un ir veikta to sabiedriskā apspriede (vienlaicīgi ar noteikumu projektu). Turklāt, lai nedublētu Ministru kabineta dotos uzdevumus, attiecīgo grozījumu izstrādi nav nepieciešams ietvert noteikumu projekta Ministru kabineta sēdes protokollēmumā, jo saskaņā ar Ministru kabineta 2019. gada 13. augusta sēdes protokola Nr. 34 8.§ “Likumprojekts "Grozījumi likumā "Par akcīzes nodokli""” (turpmāk – grozījumi likumā “Par akcīzes nodokli”) 3. punktu Ekonomikas ministrijai ir uzdots izstrādāt un ekonomikas ministram līdz 2019. gada 31. decembrim noteiktā kārtībā iesniegt izskatīšanai Ministru kabinetā grozījumus MK noteikumos Nr.772. Ņemot vērā, ka ar noteikumu projektu paredzēts paplašināt izmantojamo biodīzeļdegvielu klāstu, lai nodrošinātu normatīvo aktu saskanību, Finanšu ministrijai ir nepieciešams izvērtēt grozījumu nepieciešamību likumam “Par akcīzes nodokli” pakārtotajos normatīvajos aktos, kas attiecās uz akcīzes preču apriti (sk. noteikumu projekta Ministru kabineta sēdes protkollēmuma projekta 3.punktu), jo grozījumi likumā “Par akcīzes nodokli” attiecīgās izmaiņas jau paredz veikt. Lai nodrošinātu normatīvo aktu saskanību, nepieciešams grozīt, piemēram, Ministru kabineta 2010.gada 30.marta noteikumu Nr.300 “Noteikumi par akcīzes nodokļa deklarācijas veidlapām un to aizpildīšanas kārtību” 6.punktu un 1.pielikuma “Naftas produktu akcīzes nodokļa deklarācija” ceturto aili (runā tikai par rapšu sēklu biodīzeļdegvielu, neizdala dīzeļdegvielu, kurai pievienota parafinizēta dīzeļdegviela, kas iegūta no biomasas), Ministru kabineta 2010.gada 21.decembra noteikumu Nr.1176 “Bioproduktus saturošas degvielas aprites un attiecīgā akcīzes nodokļa administrēšanas kārtība” 1.2.-1.5.apakšpunktus, kā arī citus šajos noteikumos ietvertos punktus, kuros lietots vārdu salikums “rapšu sēklu eļļa”. Lai precizētu BVKB nosaukumu un darbības jomu, tādejādi novēršot potenciāli maldinošu priekšstatu par iestādes darbības jomu, Ekonomikas ministrija papildus 2020.gadā plāno veikt grozījumus Būvniecības likumā un BVKB nolikumā.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā iekļautas tiesību normas, kas izriet no:1) Eiropas Parlamenta un Padomes 2003.gada 3.marta Direktīva 2003/17/EK, ar kuru groza Direktīvu 98/70/EK, kas attiecas uz benzīna un dīzeļdegvielas kvalitāti;2) Eiropas Parlamenta un Padomes 2009.gada 23.aprīļa Direktīva 2009/30/EK ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu 93/12/EEK;3) Eiropas Parlamenta un Padomes 2014.gada 22.oktobra Direktīvas 2014/94/ES par alternatīvo degvielu infrastruktūras ieviešanu;4) Eiropas Parlamenta un Padomes 2015.gada 9.septembra Direktīva 2015/1513, ar kuru groza Direktīvu 98/70/EK, kas attiecas uz benzīna un dīzeļdegvielu kvalitāti, un Direktīvu 2009/28/EK par atjaunojamo energoresursu izmantošanas veicināšanu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2003.gada 3.marta Direktīva 2003/17/EK, ar ko groza Direktīvu 98/70/EK, kas attiecas uz benzīna un dīzeļdegvielas kvalitāti (Direktīva 2003/17/EK).Komisijas 2014. gada 10. jūnija Direktīvas 2014/77/ES, ar kuru groza Eiropas Parlamenta un Padomes Direktīvas 98/70/EK I un II pielikumu, kas attiecas uz benzīna un dīzeļdegvielu kvalitāti (Direktīva 2014/77/ES)Eiropas Parlamenta un Padomes 2014.gada 22.oktobra Direktīva 2014/94/ES par alternatīvo degvielu infrastruktūras ieviešanu (Direktīva 2014/94/ES).Eiropas Parlamenta un Padomes 2015.gada 9.septembra Direktīva 2015/1513, ar kuru groza Direktīvu 98/70/EK, kas attiecas uz benzīna un dīzeļdegvielu kvalitāti, un Direktīvu 2009/28/EK par atjaunojamo energoresursu izmantošanas veicināšanu (Direktīva/2015/1513). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2014/94/EK 7.panta 5.punkts | Noteikumu projekta 1.8.apakšpunkts | Pārņemts daļēji. Šobrīd normatīvo aktu regulējums neattiecās uz pilnīgi visiem degvielu veidiem, piemēram, LPG, CNG, tāpēc attiecīgās prasības tiks pilnībā pārņemtas, kad spēkā stāsies Ministru kabineta noteikumu projekts “Noteikumi par transporta enerģijas kvalitātes prasībām, tirgus uzraudzību, patērētājiem sniedzamo informāciju un vispārīgo ziņošanas kārtību degvielas piegādātājiem”. Ekonomikas ministrija ir paredzējusi šīs prasības ietvert arī Ministru kabineta 2005.gada 18.oktobra noteikumos Nr.772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību”. | Projekts neparedz stingrākas prasības  |
| Direktīvas 2015/1513 1.panta 7) punkta a) apakšpunkts, kas aizstāj Direktīvas 98/70/EK 8.panta 1.punktu | Noteikumu projekta 1.9.apakšpunkts | Pārņemts pilnībā.  | Projekts paredz stingrākas prasības nekā Direktīvas 98/70/EK 8. panta 1. punkts. Noteikumu projekts papildus identificē standartu LVS EN 16640:2017 "Bioloģiskas izcelsmes produkti. Bioloģiskas izcelsmes oglekļa saturs. Bioloģiskas izcelsmes oglekļa satura noteikšana ar radioaktīvā oglekļa metodi" kā papildus izmantojamo analītisko metodi, kuru izmanto veicot tirgus uzraudzību. Direktīvā 98/70/EK ir noteikts ierobežojums FAME saturam degvielā (ne vairāk kā 7%), tāpat šajā direktīvā ir noteikta analītiskā metode ar ko nosakāms FAME saturs, taču šāda metode nav noteikta piemēram parafinizētas dīzeļdegvielas, kas iegūta no biomasas (turpmāk – HVO) satura noteikšanai. HVO saturs dīzeļdegvielā netiek ierobežots, taču tirgū ir komersanti, kas to izmanto biodegvielas obligātā piejaukuma prasību izpildei. Periodiskas pārbaudes HVO satura noteikšanai ir nepieciešamas, lai garantētu vienlīdzīgus konkurences apstākļus degvielas tirgotājiem. Alternatīva šādām pārbaudēm ir paļaušanās uz testēšanas pārskatos norādīto informāciju, taču ņemot vērā nozares pārstāvju paustos iebildumus saskaņojot Ministru kabineta 2018. gada 23. janvāra noteikumus Nr. 45 “Grozījumi Ministru kabineta 2000. gada 26. septembra noteikumos Nr. 332 "Noteikumi par benzīna un dīzeļdegvielas atbilstības novērtēšanu"” tika paredzēts, ka VID šīs funkcijas nodrošināšanai tiek atvēlēti finanšu līdzekļi (ārpakalpojuma nodrošināšanai).  |
| Direktīvas 2003/17/EK 1.panta 5.punkts, kas aizstāj Direktīvas 98/70/EK 8.panta 2.punktu | Noteikumu projekta 1.9.apakšpunkts | Pārņemts pilnībā.  | Projekts nesatur stingrākas prasības nekā attiecīgais ES tiesību akts. |
| Direktīvas 2014/77/ES 1.panta 1) un 2) apakšpunkts, kas groza Direktīvas 98/70/EK I un II pielikuma 1. zemsvītras piezīmi  | Noteikumu projekta 1.15.apakšpunkts | Pārņemts pilnībā.  | Projekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā.  |
| 2. | Sabiedrības līdzdalība projekta izstrādē | Noteikumu projekts 2019.gada 5.jūlijā tika publicēts Ekonomikas ministrijas un Ministru kabineta tīmekļa vietnēs. Sabiedrības pārstāvji tika aicināti iesniegt rakstveida viedokļus par noteikumu projektu līdz 2019.gada 19.jūlijam. Savu viedokli par noteikumu projektu ir paudusi Latvijas Degvielas tirgotāju asociācija (LDTA), AS “Inspecta Latvia”, Latvijas Biodegvielu un bioenerģijas asociācija (LBBA) un Degvielas tirgotāju un ražotāju savienība (DTRS). Noteikumu projekts pieejams Ekonomikas ministrijas tīmekļa vietnē:<https://em.gov.lv/lv/par_ministriju/sabiedribas_lidzdaliba/diskusiju_dokumenti/> unMinistru kabineta tīmekļa vietnē:<https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | No līdzdalības procesā saņemtajiem viedokļiem secināms, ka sabiedrības pārstāvji kopumā neiebilst pret noteikumu projekta tālāku virzību. Atbilstoši LDTA priekšlikumiem ir precizēts noteikumu projekta 1.4. un 1.5. apakšpunkts, paredzot, ka biodegvielas piejaukums tiek izteikts tilpumprocentos, tādējādi harmonizējot šīs prasības ar Lietuvas regulējumā nostiprinātajām prasībām.LBBA sabiedrības līdzdalības procesā ir vērsusi uzmanību, ka sakarā ar to, ka noteikumu projekts paplašina izmantojamo biodīzeļdegvielu klāstu, ir nepieciešami grozījumi likumā “Par akcīzes nodokli” un uz tā pamata pakārtoti pieņemtajos normatīvajos aktos, kuri regulē akcīzes preču apriti. Ņemot vērā minēto, Ekonomikas ministrija ir precizējusi anotācijas IV sadaļu “Tiesību akta projekta ietekme uz spēkā esošo tiesību normu sistēmu” un attiecīgi papildinājusi Ministru kabineta sēdes protokollēmuma projektu.Šobrīd galvenās viedokļu atšķirības ir saistītas ar obligātā biodegvielas piejaukuma piemērošanu dīzeļdegvielai - saglabāt spēkā esošo piejaukuma periodu (DTRS, LDTA), pagarināt to par 15 dienām (EM) vai noteikt visu gadu (LBBA).  |
| 4. | Cita informācija | Pēc sabiedriskās apspriedes noteikumu projektā ir veiktas izmaiņas attiecībā uz degvielas tirgus uzraudzības funkciju nodošanu BVKB atbilstoši Ministru kabineta 2019. gada 16. jūlija sēdes protokola Nr. 33 88.§ “Informatīvais ziņojums “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām”” 3.  punktam.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Informatīvā ziņojuma ietvaros konstatēts, ka enerģētikas politikas īstenošanas funkcijas nodrošināšanai BVKB nepieciešamas 30 amata slodzes, no kurām 10,5 amata slodzes attiecināmas uz degvielas tirgus uzraudzību, degvielas kvalitātes monitoringu un ziņošanu, kā arī ogļūdeņražu izpētes un naftas rezervju administrēšanu. No tām 8,5 amata slodzes attiecināmas uz degvielas tirgus uzraudzību un degvielas kvalitātes monitoringu un ziņošanu. |
| 3. | Cita informācija | Nav. |

Iesniedzējs:

Ekonomikas ministrs R. Nemiro

Vīza:

Valsts sekretārs Ē. Eglītis

Ramanis, 67013149

Mikus.Ramanis@em.gov.lv

1. *Eiropas Automobiļu ražošanas asociācijas publicētā informācija par transporlīdzekļiem, kuri ir pielāgoti E10 izmantošanai aplūkojama:* [*https://www.acea.be/uploads/publications/130329\_(revised)\_ALL\_ACEA\_SAAB\_JAMA\_E10\_COMPATIBILITY.pdf*](https://www.acea.be/uploads/publications/130329_%28revised%29_ALL_ACEA_SAAB_JAMA_E10_COMPATIBILITY.pdf) [↑](#footnote-ref-2)
2. *Pieejams: https://www.riigiteataja.ee/en/eli/ee/Riigikogu/act/506052019001/consolide* [↑](#footnote-ref-3)
3. <https://www.tvnet.lv/6429798/jaunie-degvielas-markejumi-kamer-tie-sak-paradities-uzpildes-stacijas-valdiba-vel-snauz> [↑](#footnote-ref-4)
4. <https://ldta.lv/wp-content/uploads/2018/09/QA-consumers-LV-1.pdf> [↑](#footnote-ref-5)